De tiakische Armee woa a Schlochtn- und Sieggwente. Olle Obteulungan woan guad aufanaunda eigschpüd. Es woa nu ned laung hea daß de Peasa vanichtand gschlogn und a de egyptischn Mamelukn eaowat hom. Technisch woas za dera Zeit de beste Armee da Wöd. Se hom se vo iwaglauffane kristlige Renegatn de schteakste Artillerie aufschtön lossn. Und a des Zaumschpü vo de oanzalnan Woffngottungan haums peafekt beheascht.